**UNIVERSITATEA “AUREL VLAICU” DIN ARAD**

**FACULTATEA DE ŞTIINŢE ALE EDUCAŢIEI, PSIHOLOGIE ŞI ASISTENŢĂ SOCIALĂ**



**PLANUL STRATEGIC**

**AL FACULTATĂȚII DE ŞTIINŢE ALE EDUCAŢIEI, PSIHOLOGIE ŞI ASISTENŢĂ SOCIALĂ ( FSEPAS)**

**2020-2024**

Planul strategic al FSEPAS pentru perioada 2020-2024 se bazează pe evoluția constantă a diferitelor dimensiuni ale universității și facultății, pe realizările obținute și încearcă să identifice direcțiile de dezvoltare durabilă ale Facultății de Ştiințe ale Educației, Psihologie şi Asistență Socială a Universității „Aurel Vlaicu” din Arad. A fost elaborat în strânsă conexiune cu reglementările Legii Educației Naționale nr. 1/2011, raportat la prevederile Cartei UAV şi la Programul managerial al Rectorului UAV în ceea ce priveşte dezvoltarea instituțională şi promovarea calității în cotexte dinamice, flexibile, diverse şi integratoare, caracteristice sistemului educațional românesc şi european. În acest sens, poate fi anticipat viitorul UAV prin unitate și perseverență.

În general, principalele priorități ale modernizării instituțiilor de învățământ superior au în vedere sporirea atractivității şi calității formării, dezvoltarea şi implementarea de instrumente interactive şi proactive bazate pe rezultate ale invățării care să asigure relația dintre programele de studii universitare şi integrarea activă a viitorilor absolvenți, împărtăşirea experiențelor de învățare prin schimbul de bune practici şi mecanisme de diseminare a cunoştințelor şi expertizei, implicarea activă a partenerilor sociali în procesul de formare inițială şi continuă.

**CONTEXT**

 Facultatea de Ştiinţe ale Educaţiei, Psihologie şi Asistenţă Socială este una din cele nouă facultăţi din Universitatea "Aurel Vlaicu" din Arad participând la dezvoltarea culturii organizaţionale a universităţii. Devenirea instituţională a facultăţii valorifică tradiţia pedagogică arădeană şi iniţial se constituie în Colegiul Universitar Pedagogic de Institutori care a funcţionat în baza HG 410/25.04.2002 până la transformarea sa în anul 2005 în Facultatea de Ştiinţe ale Educaţiei şi Asistenţă Socială prin Hotărâre de Guvern.

 Misiunea noastră este de a contribui, prin programele de studii pe care le oferim, prin proiectele de cercetare-dezvoltare şi prin cele de responsabilitate socială, la formarea iniţială şi continuă a unor specialişti de înaltă calificare şi la avansarea cercetării ştiinţifice în domeniile: psihologie, ştiinţe ale educației și asistență socială.

Direcţiile de acţiune sunt în concordanţă cu misiunea asumată şi cu cerinţele cuprinse în metodologia de evaluare a programelor de studii de către Agenţia Română de Asigurare a Calităţii în Învăţământul Superior (ARACIS) precum:

* formarea iniţială a viitorilor specialişti în *Psihologie* şi *Asistenţă socială;*
* formarea iniţială a cadrelor didactice prin dezvoltarea competenţelor profesionale şi transversale ale studenţilor de la specializările *Pedagogia învățământului primar și preșcolar* și *Psihopedagogie specială;*
* formarea continuă a specialiştilor în domeniul ştiinţelor educaţiei, psihologiei şi asistenţei sociale care să fie deschişi spre cunoaştere şi spre mobilitate profesională;
* modernizarea şi actualizarea permanentă a programelor de studiu, la nivel de licenţă şi masterat;
* promovarea relaţiilor de colaborare ştiinţifică şi academică cu alte instituţii de învăţământ superior din ţară şi din spaţiul universitar european;
* promovarea unor relaţii de cooperare cu studenţii, cu absolvenţii şi cu mediul socio- economic.

Prin strategiile de promovare, prin adaptare curriculară și o abordare centrata pe student și pe îmbunătățirea calității procesului de formare, facultatea reușeste să atraga și să mențină în prezent un numar de peste 1000 de studenți la programele de studii universitare cu frecvență.

Facultatea de Ştiinţe ale Educaţiei, Psihologie şi Asistenţă Socială (FSEPAS) asigură calificarea profesională prin programe de licenţă în specializări aferente domeniilor: ştiinţe ale educaţiei, psihologie şi asistenţă socială. **Programele academice oferite de facultatea noastră sunt acreditate și compatibile în plan european.**

* Psihopedagogie specială;
* Pedagogia învățământului primar şi preşcolar;
* Psihologie (PH);
* Asistență Socială (AS);

 Absolveții programelor de licență pot să-și continue studiile în cadrul facultății noastre care asigură specializare aprofundată prin programele de master în domeniul Ştiinţe ale educaţiei, (3 programe acreditate – Politici şi strategii ale formării competenţelor pentru cariera didactică, Pedagogie interactivă şi Psihopedagogia educaţiei timpurii şi a şcolarităţii mici), în domeniul Asistenţei sociale (1 program de master acreditat – Servicii de asistenţă socială).

 Programul de formare psihopedagogică în vederea certificării competențelor pentru profesia didactică – ca parte integrantă a ofertei educaționale a Facultăţii de Stiințe ale Educației, Psihologie şi Asistență Socială, reprezintă o importantă structură instituţională de formare iniţială a cadrelor didactice din învăţământul preuniversitar. Acest program este organizat pe două niveluri şi se adresează studenţilor de la toate programele de studii universitare de licenţă (nivelul I) şi master (nivelul II) din universitate, care doresc să-şi formeze competenţe didactice pentru a profesa în învăţământul preuniversitar sau universitar.

 **PERSPECTIVE STRATEGICE**

 Ne propunem ca Facultatea de Științe ale Educației, Psihologie și Asistență Socială din cadrul Universității „Aurel Vlaicu” din Arad să participe la afirmarea universității prin aderarea axoiologică, teleologică și praxiologică la principiile: unitate, ambiție, viitor într-un cadru etic și deontologic:

* Consolidarea recunoașterii facultății la nivel local, regional și național ca autentic formator de competențe profesionale și de specialitate în domeniul psihologiei, pedagogiei și asistenței sociale prin programe de formare inițială și continuă și dezvoltarea cunoașterii în domeniu;
* Asigurarea calității și dezvoltarea resurselor umane interne ale facultății prin promovarea competitivității bazate pe indicatori obiectivi de performanță, susținerea colegilor în realizarea strategiilor proprii privind traseul didactic și științific;
* Atragerea unor studenți valoroși și a unor cadre didactice tinere spre cariera universitară prin programele dezvoltate de Universitatea „Aurel Vlaicu” din Arad;
* Promovarea unui proces educațional centrat pe student și dezvoltarea unui curriculum actual, din aplicativ și interactiv, relevant pentru student și pentru societate;
* Responsabilizarea facultății în ceea ce priveşte calitatea curriculum-ului, în perspectiva învățării pe tot parcursul vieții;
* Abordarea cu responsabilitate a cercetării științifice individuală și colectivă pentru creşterea performanței științifice a facultății;
* Realizarea continuă a procesului de auto-evaluare și evaluare externă pentru toate programele de studiu la nivel de licență și master din cadrul facultății conform standardelor ARACIS;
* Identificarea și cuantificarea cerințelor sociale locale sau nationale prin orientarea planului de acțiune al facultății pe legătura dintre oferta educațională și nevoile de dezvoltare socială și economică, prin dezvoltarea unui autentic parteneriat cu mediul scio-cultural si economic;
* Creşterea calității, a nivelului de competență și performanță al absolvenților facultății și a seviciilor de formare, consultanță și expertiză oferite pentru comunitate;
* lmplementarea calificărilor în învățământul superior și asigurarea condițiilor pentru tranziția de la școală la locul de muncă prin pregătirea practică a studenților corespunzător cadrului calificărilor profesionale.

 **IMPERATIVE STRATEGICE**

 La baza dezvoltării UAV și a Facultății de Științe ale Educației, Psihologie și Asistență Socială stau următoarele imperative:

* Creșterea calității actului educativ
* Dezvoltarea ofertei educaționale
* Dezvoltarea cercetării științifice
* Dezvoltarea relațiilor internaționale
* Dezvoltarea bazei materiale

 Valorile generale și dominante ale facultății: încredere și respect față de student, etică, perseverență, altruism, cooperare, toleranță, egalitate și respect de sine și față de ceilalți, exigență, respect față de universitate, atașament profesional, excelență academică, spitit critic, deschis și liber, creativitate converg cu setul de valori ale UAV.

**OBIECTIVE MANAGERIALE**

Obiectivele manageriale propuse sunt în concordanță cu cele stabilite în programul managerial al Rectorului universității și sunt derivate în obiective specifice Facultății de Științe ale Educației, Psihologie și Asistență Socială care susțin realizarea lor:

1. **Creșterea calității actului educativ prin dezvoltarea unui mediu academic performant în FSEPAS**

 Ne propunem asigurarea calității întregii activități a Facultatății de Ştiințe ale Educației, Psihologie şi Asistență Socială la toate nivelurile structurale şi funcționale printr-o abordare strategică flexibilă, deschisă, participativă, bazată pe comunicare intra şi interinstituțională.

 Studenții facultății noastre sunt cei care determină dinamismul, efervescența mediului educațional şi contribuie semnificativ la dezvoltarea culturii organizaționale a facultății ca un mediu centrat pe învățare proactivă şi interactivă.

 Relația cadru didactic - student este esențială în privința optimizării studiilor universitare atât la nivel formal, cât şi la nivel informal. O universitate deschisă înseamnă o instituție orientată mai mult spre viitor, decât spre trecut, care valorifică mai mult nevoile şi aspirațiile studenților, în comparație cu trebuințele subiective ale cadrelor didactice. Dorim să oferim studenților noștri condiții moderne, activități formative de calitate în concordanță cu alte programe similare din spațiul național şi european, activități nonformale de dezvoltare a competențelor personale şi profesionale, de manifestare şi afirmare a preocupărilor în sfera cercetării ştiințifice. Calitatea vieții studențești, pregătirea responsabilă, oferirea unor stagii de practică de specialitate şi pedagogică relevante şi consilierea pentru viitoarea carieră a studenților cosider că trebuie să fie în centrul preocupărilor pentru calitatea universitară a Facultății de Ştiințe ale Educației, Psihologie şi Asistențã Socială.

***Obiective specifice:***

* Asigurarea unei culturi oranizaționale centrate pe respect, sprijin, încredere, valorizare și încurajare a studenților ca beneficiari principali şi parteneri ai procesului formativ ;
* Crearea unui climat educațional modern, deschis, cu resurse de învățare diversificate, accesibile şi în concordanță cu nevoile studenților;
* Dezvoltarea nivelului de motivare şi antrenare a studenților pentru creşterea performanței academice;
* Dezvoltarea unui curriculum academic integrat, care să permită o abordare transdisciplinară a problematicii lumii contemporane.
* Accesarea şi utilizarea constantă a platformelor educaționale;
* Evaluarea semestrială de către studenți a modului de desfăşurare a activităților didactice şi analiza gradului de satisfacție pe baza unor instrumente valide şi accesibile pe platforma UAV;
* Dezvoltarea unui centru de documentare prin proiecte cu finanțare europeană;
* Facilitarea accesului studenților la baza de documentare din biblioteca facultății şi îmbunătățirea continuă a acesteia;
* Organizarea periodică a unor manifestări ştiințifice studențeşti şi sprijinirea participării studenților la manifestări similare din alte centre universitare. Organizarea anuală a Sesiunii de comunicări ştiințifice pentru studenți EfaStud;
* Stimularea tinerilor masteranzi pentru a urma o carieră în domeniul specializării sau de cercetare prin implicarea în proiectele de cercetare dezvoltate de echipele din facultate
* İnvățămăntul centrat pe student poate să depăşească premisele activităților curriculare prin înființarea de cercuri de aplicații și de cercetare ştiințifică pentru fiecare specializare: psihologie, ştiințe ale educației şi asistență socialä;
* Implicarea studenților în programe de practice pentru facilitarea tranziției spre piața forței de muncă.
* Optimizarea coordonării practicii pedagogice şi de specialitate în cadrul FSEPAS și al instituțiiłor partenere, pentru familiarizarea studenților cu mediul profesional;
* Oferirea de servicii de consiliere şi sprijin în dezvoltarea cariererei. Consilierea şi orientarea studenților spre organizații de voluntariat sau studențeşti de la nivel național şi internațional.
* Facilitarea acordării de sprijin material de către diverse fundații din țară și străinătate, studenților cu situație materială precară, dar cu rezultate bune la învățătută.

 În cadrul Facultãții de Ştiințe ale Educatiei, Psihologie şi Asistență Socialã, a Universității „Aurel Vlaicu” din Arad, procesul formării profesionale inițiale şi continue se realirează prin programe de studii la nivel de licență şi masterat, programe postuniversitare care îndeplinesc criteriile de acreditare/ autorizare ARACIS.

 Planurile de învățământ actuale sunt rezultatul uni proces continuu de adaptare la sistemul Bolognia, la cerințele ARACIS, la particularitățile instituționale şi la preocupările, direcțiile de cercetare ale cadrelor didactice.

 Calitatea activității didactice academice este asigurată de resursele umane existente care dezvoltă un mediu de învățare bazat pe comunicare, interacțiune şi colaborare cu studenții pentru a facilita progresul acestora. Organizarea şi funcționarea procesului de învățământ este determinată de existența unei bune baze materiale, a resursełor de instruire necesare (bibliotecă, dotări tehnice) şi a suporturilor de curs elaborate de cadrele didactice ale facultății.

 Actualizarea permanentă a planurilor de învățământ, a fişelor disciplinelor, a regulamentelor, metodologiilor şi procedurilor interne doresc să reprezinte pentru toate cadrele didactice din FSEPAS direcții majore de acțiune. Inițierea şi desfăşurarea periodică a unor dezbateri cu absolvenții şi angajatorii, dar şi procesul evaluării personalului didactic (autoevaluare, evaluarea de către studenți, evaluarea colegialã, evaluarea strategică), constituie repere importante pentru identificarea oportunităților şi optimizarea calității ofertei educaționale

***Obiective specifice:***

* Adoptarea şi promovarea standardelor de performanță în cercetare şi educație, contribuind astfel la dezvoltarea unei culturi a calității în mediul academic;
* Asigurarea unui managment eficient şi corelat a proceselor din cadrul FSEPAS pentru asigurarea calității acestora, respectând toate prevederile legale şi standardele ARACIS prin utilizarea platformei UAV;
* Analiza şi reconfigurarea periodică a planurilor de invățământ pentru a forma, prin structura lor intrinsecă, cantitativă şi calitativă, competențe, conform prevederilor Legii Educației Naționale nr. 1/2011, a standardelor ARACIS, oferindu-le studenților rute educaționale specifice, conforme calificărilor alese;
* Planurile de învățământ trebuie structurate conform unei raționalități explicite şi logice. Reactualizarea curriculumului de formare pentru fiecare program de studiu, potrivit structurilor de învățare promovate de spațiul academic european presupune o analiză curriculară a acestora realizată periodic de comisiile de specialitate din cadrul DPPAS
* Comisia de curriculum din cadrul Facultății de Ştiințe ale Educației, Psihologie și Asistență Socialã, a Universitäții „Aurel Vlaicu” din Arad va evalua şi consilia calilatea actului didactic pentru a stimula formarea unor reale competențe profesionale în scopul facilitării învățării şi a cercetării aplicative;
* Atractivitatea studiilor universitare la ciclul licență şi master, din cadrul facultății noastre, poate fi sporită prin implementarea unor tehnologii didactice moderne, prin utilizarea unor platforme educaționale care să eficientizeze relația cadru didactic-student, de tip e-learning, și , în măsura posibilităților, de tip multi-media. Utilizarea unor strategii didactice interactive, a evaluãrii formative pot să crească impactul conținuturilor relevante asupra studențilt›r și să contribuie la formare unor competențe specifice fiecărei specializări;
* Accentuarea caracterului formativ şi aplicativ al curriculum-ului, asigurarea desfăşurării în condiții de calitate a practicii de specialitate şi pedagogice pentru a determina recunoaşterea studiilor/competențelor în contextul european;
* Introducere în fişele disciplinelor a unor teme şi activități care să furnizeze dezvoltarea unui set de competențe transversale;
* Valorificarea expertizei D.P.P.A.S. pentru crearea unui program de master didactic în cadrul ofertei educaționale a facultății;
* Dezvoltarea, în cadrul Domeniului de master Stiințe ale educației, acreditat ARACIS în acest an universitar, a unui nou program de master profesional în management educațional;
* Dezvoltarea unor programe postuniversitare atractive pentru formarea resurselor umane din sistemul de învățământ;
* Consolidarea imaginii instituției de furnizor de programe de formare continuă prin promovarea ofertei de formare şi reacreditarea programelor în funcție de cerințele beneficiarilor;
1. **Un management performant prin promovarea cercetării științifice și introducerea unor soluții inovative de dezvoltare**

Facultatea de Științe ale Educației, Psihologie și Asistență Socială, a Universității „Aurel Vlaicu" din Arad vizează generarea, transmiterea și promovarea valorilor moderne și inovatoare în cercetarea fenomenului social și educațional și în practicile educaționale adresate categoriilor largi de beneficiari prin cecetări fundamentale și aplicative în domeniile: psihologie, pedagogie, asistență socială.

Facultatea de Științe ale Educației, Psihologie și Asistență Socială a promovat dezvoltarea capacităților de cercetare la nivel de resurse umane și materiale, dezvoltarea unor parteneriate autentice pentru a se asigura condițiile derulării unor proiecte de cercetare cu relevanță crescută pentru activitatea științifică și aplicativă din comunitatea locală, regională, națională și internațională.

De asemenea, la nivelul FSEPAS-DPPAS, rezultatele cercetarii științifice sunt valorificate/ diseminate în cadrul conferințelor internaționale/nationale organizate, precum și a parteneriatelor cu instituții de învațamânt superior din țară și străinătate, dintre care amintim:

* Conferință internațională *Bune practici pentru dezvoltarea competențelor-cheie în învățământul preșcolar și primar,*  UAV Arad
* Workshop de formare a viitoarelor cadre didactice in educația outdoor
* Workshop internațional *Building Bridges, Erasmus +.*
* Conferința Internațională *Aspecte teoretico-praxiologice în evaluarea și intervenția psihoeducațională*, în parteneriat cu Centrul Școlar de Educație Incluzivă și Universitatea Aurel Vlaicu Arad
* Round Table on Giftedness, *Intrapersonal giftedness: possiblities of development*, în parteneriat cu Institutul de Inalte Studii pentru Educatoare Vrset, Serbia
* Conferința Internațională PROBLEME ȘI DILEME DE
* TEACHING AND LEARNINGULSAUY ȘI PRACTICE
* ÎN EDUCA FORMALĂTION
* PROBLEME ȘI DILEME DE
* TEACHING AND LEARNINGULSAUY ȘI PRACTICE
* ÎN EDUCA FORMALĂTION
* Conferința internațională organizata de Universitatea din Belgrad: Problems and dilemmas of Teaching and learning theory and practice in formal education, UAV partener

***Obiective specifice:***

* Abordarea cu responsabilitate a cecetării științifice;
* Promovarea interdisciplinarității, multidisciplinarității și transdisciplinarității în
* activitatea de cercetare științifică astfel încât această activitate să fie accesibilă mai multor specializări din cadrul facultății ;
* Asigurarea climatului necesar dezvoltării unei cercetări științifice de calitate prin rcactualizare anuală a reglementărilor referitoare la această activitate, precum și printr-o stimulare reală (Premierea cercetării științifice din UAV) a participării cadrelor didactice și cercetătorilor la simpozioane, congrese, conferințe și sesiuni științifice care constituie, în primul rând, modalități de diseminare a rezultatelor cercetării și, în al doilea rând, un important schimb de experiență și de opinie;
* Organizarea de activități științifice naționale și internaționale cu tematici moderne pentru includerea FSEPAS în spașiul științific național, european și interna¡ionali
* Cooptarea celor mai merituoși studenți, în special a celor din anii terminali sau de la cursurile de master, în colectivele și centrele de cercetare pentru implicarea acestora în proiecte de cercetare științifică, urmărind prin aceasta realizarea unor proiecte de diplomă/lucrări de licență/lucrări de absolvire originale;
* Dezvoltarea unui centru de cercetare în domeniul educației care să abordeze domenii de cercetare prioritare fiind recunoscut pe plan național;
* Participarea cadrelor didactice și a cercetătorilor FSEPAS la competiții naționale CNCSIS pentru promovarea unor proiecte de cercetare științifică;
* Evaluarea stadiului cercetării științifice desfașurată în cadrul FSEPAS prin rapoarte anuale cu scopul identificării personalului performant, a direcțiilor prioritare de cercetare precum și în scopul stabilirii unei strategii moderne de cercetare;
* Actualizarea continuă a bazei de date privind activitatea de cercetare;
* Participarea mai activă la programele integrate și rețelele dc cercetare constituite în cadrul programelor Uniunii Europene pentru includerea facultății într-un sistem internațional de informare cu privire la strategiile de cercetare științifică și competițiile internaționale de proiecte;
* Întătrirea parteneriatelor cu mediul socio-economic și academic la nivel local, regional și național;
* Dezvoltarea producției științifice relevante (publicații , proiecte de cercetare);
* Accentuarea caracterului aplicativ al cercetării și permanenta adaptare la dinamica domeniului în ceea ce priveşte tematica cercetării și metodele de cercetare utilizate;
* Introducerea revistelor proprii în mai multe baze de date relevante;
* Lărgirea bazei de indexare internațională pentru revistele Educația Plus și Agora;
* Creşterea numărului de proiecte internaționale;
* Stimularea formării continue în domeniul cercetării prin implicarea cadrelor didactice în proiecte și programme de cercetare la nivel național și internațional;
* Realizarea de proiecte de finanțare pentru dezvoltarea bazei materiale a FSEPAS;
* Extinderea proiectelor de cercetare derulate în parteneriat cu instituții beneficiare ale activităților de formare inițială și continuă derulate de FSEPAS ;
* Dezvoltarea unor parteneriate cu instituții similare din comunitatea europeană și din țară în vederea extinderii capacității de furnizare de servicii educative și formative complexe și actualizate;
* Principala modalitate de finanțare a activității de cercetare științifică a Facultății de Științele Educației, Psihologie și Asistență Socială din cadrul Universității „Aurel Vlaicu” din Arad este accesarea resurselor financiare oferite de diversele organisme de finanțare a cercetării : Planurile Nnționale dc Cercetare, Dezvoltare și Inovare; Programe POCU; Programele CNCSIS; Programele Erasmus+ ; Programele Leonardo da Vinci; Programele speciale ale Consiliului Europei și Comisiilor de specialitate; Fonduri oferite de fundații; Programele de cercetare și expertiză ale diferitelor ministere ;
* Comisia pentru evaluarea și asigurarea calității FSEPAS va desfășura activități privind:
* Diseminarea calendarului și a documentației necesare acreditării interne a unităților de cercetare pentru recunoașterea și acreditarea acestora pe plan national;
* Strângerea informațiilor necesare pentru integrarea unităților de cercetare în rețele de cercetare naționale și internaționale;
* Gestionarea programelor de cercetare științifică;
* Diseminarea tuturor informațiilor referitoare la competițiile de proiecte, granturi, contracte etc.
* Monitorizarea derulării proiectelor ;
* Promovarea rezultatelor cercetării știintifice prin: participări la manifestări specifice (târguri, expoziții, workshop-uri); elaborarea de materiale publicitare (publicații, postete, pliante); pagina de web a UAV;
* Urmărirea permanentă a tendințelor din cercetarea mondială și europeană, a posibilităților de colaborare și participare în rețele și consorții naționale și intemaționale.
1. **Consolidarea imaginii facultății în mediul academic național și internațional**

Rezultatele obținute de Facultatea de Științe ale Educației, Psihologie și Asistență Socială până în prezent sunt semnificative, contribuind la recunoașterea facultății în mediu academic și dezvoltarea unor relații de colaborare cu instituții de învățământ preuniversitar și superior, din țară și străinătate, precum și cu alte instituții, organizații partenere în proiectele de cercetare pe plan local și național.

Specificul domeniílor de studii din facultatea noastră este unul centrat pe valorizarea, cercetarea şi cunoaşterea umanului sub multiplele sale valențe: individual, educațional şi social. În acest sens, ne asumăm un rol important în formarea inițială şi continuă a resursei umane de calitate din domeniu pentru comunitatea locală şi regională. Ne propunem să contribuim prin numeroasele parteneriate cu mediul public şi privat pe care le dezvoltăm la cerectarea, anliza, identificarea şi generarea unor soluții pertinente la problemele de tip social şi educațional cu care se confruntă comunitatea locală pentru a creşte calitatea vieții cetățenilor şi pentru a susține o dezvoltare sănătoasă şi durabilă a comunității din care facem parte. Direcția majoră a demersurilor strategice este aceea de a eficientiza pregătirea specialiştilor în domeniul educației, psihologiei şi asistenței sociale, care să se integreze activ pe piața forței de muncă, in spiritul valorilor democrației şi a dezvoltării personalității umane, generând cunoaştere şi inovare.

Vizibilitatea internațională este un obiectiv major al facultății noastre. În acest sens am realizat numeroase schimburi de studenți și profesori în cadrul programului ERASMUS in difeite țãri ale UE, cum ar fi Spania, Portugalia, Franța, ltalia. În urma rezultatelor pozitive ale acestor activități facultatea noastră a reuşit să încheie parteneriate de colaborare cu: Universitatea din Lisabona, Universitatea din Fafe, Universitatea din Braganca, Universitatea din Bergen, Norvegia, Universitatea din Cordoba, Spania, Universitatea din Belgrad, Serbia.

***Obiective specifice:***

* Creşterea interacțiunii facultății cu autoritățile, instituțiile şi organizațiile profesionale naționale şi cu autoritățile, instituțiile şi organizațiile profesionale locale sau regionale, în scopul optimizării programelor de studii ale facultății, al desfăşurării de acțiuni de cooperare academică şi profesională, al derulării unor programe de practică pentru studenți şi al urmăririi evoluției profesionale a comunității alumni a facultății;
* Dezvoltarea de parteneriate funcționale cu autoritățile și instituțiile publice locale și regionale, cu mediul economic, social și cultural și cu societatea civilă, în scopul valorificării competențelor profesionale ale cadrelor didactice și al atragerii unor surse de finanțare privată a proiectelor de cercetare șiiințifică. Dezvoltarea parteneriatelor cu lnspectoratele Școlare Județene și instituții școlare din Arad și din alte regiuni;
* Susținerea serviciilor către comunitate propuse de UAV prin implicarea profesioniș-tilor în domeniu și a studenților în cadrul practicii de specialitate;
* Creşterea vizibilității facultății în societate și promovarea responsabilității sale sociale, prin organizarea sistematică de manifestări culturale, științifice, umanitare și crearea de grupuri de opinie și reacție la procesele de reformă socială și educațională;
* Menținerea și intensificarea colaborării instituționale cu facultăți de profil din țară și străinătate;
1. **Modernizarea spațiilor de învățământ existente prin atragerea de fonduri naționale și europene**

Baza materială a Facultății de Științe ale Educației, Psihologie și Asistență Socială este asigurată de un spațiu modern, generos, care ne permite să ne dezvoltăm, respectând standardele solicitate pentru spațiile destinate procesului formativ în învățământul superior.

Sălile de curs, laboratoarele și sălile de seminar ale facultății beneficează de aparatură multi-media care să faciliteze învățarea, dotări realizate prin proiectele implementate la nivelul facultății. Ne propunem să modernizăm mobilierul pentru a facilita interacțiunile în sălile de seminar și să actualizăm tehnologia didactică în permanență. În prezent, prin proiectul POCU, *Educație timpurie incluzivă și de calitate* se va realiza amenajarea și dotarea unui centru de resurse educaționale pentru vârste timpurii.

Ținta noastră este identificarea unor surse de finanțare prin fondurile nerambursabile naționale și europene, parteneriate cu comunitatea locală pentru creșterea calității activităților didactice, a performanțelor academice și de cercetare a profesorilor și studenților.

***Strategia FSEPAS pentru 2020-2024 vă fi orientată spre consolidarea rezultatelor obținute în prezent prin continuarea demersurilor generatoare de succes, reflecția permanentă asupra calității procesului educațional din cadrul facultății și implicarea comunității academice în dezvoltarea proiectelor de cercetare într-un mediu dinamic, deschis, caracterizat prin unitate, ambiție și orientare spre viitor.***

Decan ,

 Prof. univ. dr. habil. Alina Felicia Roman

## semnatura.png